वाराणसी। पीएम मोदी ने सिंगल यूज प्लास्टिक के खिलाफ अभियान छेड़ रखा है। सरकार ने 2022 तक देश को सिंगल यूज प्लास्टिक से मुक्त करने का लक्ष्य रखा है। पीएम की इसी मंशा से प्रेरित होकर वाराणसी के शरद जो पेशे से कैटरिंग का काम करते हैं, वो मिटटी के बर्तनों को अपने कैटरिंग में इस्तेमाल करके लोगों में जागरूकता लाने का सन्देश दे रहे हैं।
शरद मिटटी के ये बर्तन कुम्हारों द्वारा बनाया गया है, जिसे गुजरात से मंगाया गया है। शरद जी का कहना है कि मिटटी के बर्तन अभी वो गुजरात से मंगवा रहे हैं, लेकिन जल्द ही ये खुद ही यहीं पर कुम्हारों से मिटटी के बर्तन को बनाकर बाजारों में भी उपलब्ध कराएंगे।
वहीं मिटटी के बर्तन बनाने से गरीब कुम्हारों को रोजी रोटी का एक बढ़िया साधन मिल जायेगा। साथ ही इस बर्तन के अपने रोजमर्रा के प्रयोग से हमारा स्वास्थ्य भी अच्छा रहेगा। शारद जी का मानना है कि अगर हर कोई प्लास्टिक के बर्तनों की जगह मिटटी के बर्तनों का इस्तेमाल करें तो अपना देश जल्द ही प्लास्टिक मुक्त हो जायेगा और पीएम मोदी का ये अभियान सही मायने में पूरा हो जायेगा।